กรรชัย กำเนิดพลอย

ภูดิท กำเนิดพลอย (เกิด 18 กรกฎาคม พ.ศ. 2512) หรือรู้จักในชื่อในวงการบันเทิงคือ กรรชัย กำเนิดพลอย  เป็นนักแสดง พิธีกร นักจัดรายการโทรทัศน์ และผู้ประกาศข่าวชาวไทยที่มีชื่อเสียง เขาเป็นที่รู้จักในฐานะนักแสดงจากบทตัวร้ายในละครต่างๆจากสังกัดสถานีโทรไทยทีวีสีช่อง 3 และสร้างชื่อเสียงในด้านผู้ประกาศข่าว จากการเป็นพิธีกรรายการโหนกระแส

 ประวัติ 
กรรชัย กำเนิดพลอย  เกิดเมื่อวันที่ 18 กรกฎาคม พ.ศ. 2512 ที่เขตป้อมปราบศัตรูพ่าย กรุงเทพมหานคร แต่ไปโตที่อำเภอหัวหิน จังหวัดประจวบคีรีขันธ์ และอำเภอกระบุรี จังหวัดระนอง ตามลำดับ เป็นบุตรของนายประกอบ กำเนิดพลอย กับ นางฉวีวรรณ กำเนิดพลอย แต่ภายหลังนายประกอบ ได้หย่ากับนางฉวีวรรณ จึงได้รับการดูแลจากนางวิมลรัตน์ ซึ่งเป็นภรรยาใหม่ของพ่อ สำหรับนายประกอบเป็นบุตรคนที่ 4 แต่เป็นบุตรชายคนที่ 3 ของจางวางเปลื้อง กำเนิดพลอย จางวางในสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ พระราชโอรสในพระบาทสมเด็จพระจุลจอมเกล้าเจ้าอยู่หัวและพระวิมาดาเธอฯ กรมพระสุทธาสินีนาฏ ปิยมหาราชปดิวรัดา กับนางฉายกำเนิดพลอย โดยกรรชัยมีพี่ต่างมารดา 3 คน เขาสำเร็จการศึกษาจากโรงเรียนเซนต์จอห์น, โรงเรียนกรุงเทพการบัญชีวิทยาลัย และระดับปริญญาตรี สาขาวิชาวิทยุกระจายเสียงและวิทยุโทรทัศน์ จากคณะสื่อสารมวลชน มหาวิทยาลัยรามคำแหง

กรรชัยเข้าสู่วงการจากการชักชวนของ ชุดาภา จันทเขตต์ ซี่งเป็นแฟนสาวขณะนั้น แสดงเรื่องแรกคือ เขาวานให้หนูเป็นสายลับ รับบทเป็น "เผด็จ" เมื่อปี 2534 จากนั้นแสดงละครอีกหลายเรื่อง เช่น สี่แยกนี้อายุน้อย (2535),  ตุ๊กตามนุษย์ (2537),
กระเช้าสีดา (2537), สามใบไม่เถา (2538), บท "ไอ้วรรณ" จากเรื่อง ดาวเรือง (2539) ทางช่อง 3 รวมถึงการได้รับเล่นเป็นพระเอกในเรื่อง เทพบุตรสลัม (2542) ประกบคู่กับเมย์ เฟื่องอารมย์ (ซึ่งเป็นการพบกันครั้งแรกของทั้งคู่ก่อนที่จะสานสัมพันธ์จนได้แต่งงานกันในชีวิตจริง) จนกระทั่งการได้รับบทเป็น "มาโนช" ในละครเรื่อง ลูกทาส ที่ส่งให้เขาได้เข้าชิงและชนะรางวัลเมขลา สาขานักแสดงสมทบชายยอดเยี่ยม ประจำปี พ.ศ. 2544 และบทตัวร้ายนักเลงหัวไม้ "เจิด" จากละครเรื่อง มนต์รักลูกทุ่ง (2548) ทางช่อง 7

นอกจากการเป็นนักแสดงและพิธีกรแล้วนั้น กรรชัยยังมีผลงานเพลง เป็นแขกรับเชิญให้กับอัลบั้ม 'บีมายเกสต์ 2' และได้นำทีมจังหวัดระนอง คว้าแชมป์ของรายการ "ยกสยาม" ได้สำเร็จเป็นปีแรกประวัติย่อ หนุ่ม กรรชัย กำเนิดพลอย ในช่วงหนึ่ง กรรชัยมักมีข่าวคราวฉาวเรื่องความเจ้าชู้ โดยในช่วงเดือนตุลาคม พ.ศ. 2550 ได้เกิดคดีดังกรณีพิพาทนักแสดงสาว 2 คน ระหว่าง กฤตธีรา อินพรวิจิตร และเมย์ เฟื่องอารมย์เมย์ – อั้ม สาบาน! เปล่ารุมตบ เข็ม ด้าน หนุ่ม ด่ากราด มือที่ 4 ปากพล่อย – ส้น… ตัดขาดถาวร!หนุ่มมักมีข่าวคราวเรื่องความเจ้าชู้มีข่าวคราวดังกรณีพิพาทนักแสดงสาว 2 คน 

ในช่วงปี 2549 กรรชัยเคยลงทุนทำธุรกิจนำเข้าแบรนด์ไอศกรีมน้ำแข็งไสของประเทศฟิลิปปินส์ในชื่อ Ice Monster แต่ต่อมา หุ้นส่วนผู้ร่วมธุรกิจได้ถอดถอนกรรชัยจากการดูแลกิจการ และมีการนำรายได้ของกิจการไปใช้ส่วนตัวจนมีการฟ้องร้องในชั้นศาล เมื่อปี 2554 

หลังจากนั้นกรรชัยจึงหันมาทำงานด้านพิธีกรรายการโทรทัศน์ โดยเริ่มแรกนั้น เป็นพิธีกรรายการ เมืองไทยวาไรตี้ บอกเก้าเล่าสิบ จากนั้นจึงได้รับโอกาสในการทำงานด้านผู้ประกาศข่าวจากรายการ ปากโป้ง ของสถานีโทรทัศน์ช่อง 8 ก่อนที่จะย้ายมาทำรายการ โหนกระแส ร่วมกับสถานีโทรทัศน์ไทยทีวีสีช่อง 3 ซึ่งได้รับการตอบรับที่ดีและสร้างชื่อเสียงเป็นอย่างมาก รวมถึงการเป็นผู้ประกาศข่าวประจำรายการ เที่ยงวันทันเหตุการณ์ คู่กับอริสรา กำธรเจริญ

ครอบครัว
วันที่ 21 พฤษภาคม พ.ศ. 2557 กรรชัยและเมย์ เฟื่องอารมย์ ได้ออกมาเปิดเผยว่าเมย์ตั้งครรภ์ได้ 3 เดือนแล้ว โดยทั้งคู่จดทะเบียนสมรสอย่างเงียบ ๆ ไม่เปิดเผยตั้งแต่ปลายปี 2555 พร้อมกับเมย์ที่ได้เปลี่ยนชื่อจริงของตนมาเป็น ปทิดา กำเนิดพลอย เพื่อเอาเคล็ดและใช้นามสกุลตามกรรชัยซึ่งเป็นสามี

ปัจจุบันทั้งคู่มีลูกสาวหนึ่งคน ชื่อ ภูรดา กำเนิดพลอย มีชื่อเล่นว่า มายูหนุ่มและเมย์ มีลูกสาวน่ารัก

 ผลงานทางโทรทัศน์ 

 ละครโทรทัศน์ 
 พ.ศ.  เรื่อง  รับบท  ออกอากาศ 2534  เขาวานให้หนูเป็นสายลับ พ.ต.ต.วันเผด็จ พิษณุราชันย์ (สารวัตรเผด็จ)  ช่อง 3 เขยล้นเข่ง  2535  เดือนดับที่สบทา สี่แยกอายุน้อย ฝ้ายแกมแพร ธงฉาน ละครเทิดพระเกียรติ แม่  ช่อง 5 หมาดำ เจ้าจอม  ช่อง 9 2536  สุริยาที่รัก แม่ย่านาง รอยอาลัย เทพบุตรสุดเวหา วริต  ช่อง 5 2537  เพื่อเธอ อธิเบศร์ ดงดอกไม้ บุญผเรศน์ ปราสาทมืด พระองค์เจ้ารวิศักดิ์เทวัญ  ช่อง 3 กระเช้าสีดา อำพน ไพศาลยศ (พน) ตุ๊กตามนุษย์ 2538  เหมือนคนละฟากฟ้า สมนึก (กฤตนัย) หัวใจเถื่อน ภากร พิชิตพงษ์ ไอ้คุณผี สามใบไม่เถา แสงฉาน 2539  นางกลางไฟ เพลิงบุญ สุรทิน ทิพมาศ (ทิน) ฝึกหัวใจไว้ให้รัก ดาวเรือง สุวรรณ (ไอ้วรรณ) ตะลอนทัวร์  ช่อง 5 ระเบิดเถิดเทิง ดารายัณ ธรรศ 2540  ทรามวัยกับไอ้จก จินตปาตี  ช่อง 3 ทานตะวัน เสน่หาพยาบาท เลือดรัก เลือดริษยา 2541  ไฟลวง กิตติ เลื่อมสลับลาย เชลย พ่อจอมยวน แม่จอมยุ่ง ระเบิดเถิดเทิง ตอน ตัวประกัน  ช่อง 5 2542  เทพบุตรสลัม  ช่อง 7 เกิดแต่ชาติปางไหน พงศ์สนิท  ช่อง 3 สลักจิต เกริก สามี วศิน เพรงเงา 2543  สาวน้อยคาเฟ่ คเชนทร์ ไอดินกับกลิ่นไวน์ ฝนตกขี้หมูไหล คนอะไร?มาพบกัน เทพบุตรสลัม  ช่อง 7 2544  ยอดปรารถนา โยธิน ลูกทาส มาโนช  ช่อง 5 คน 2 คม อานนท์ ทองประกายแสด โฬม กบฏหัวใจ วิษณุ  ช่อง 3 สามีเงินผ่อน ชยากร เกมตัณหา มนัส 2545  สวัสดีคุณนาย นายผัดไทย รุ่งทิพย์ ทิพย์มณี / ชัยมงคล  ช่อง 7 จารชนยอดรัก ถามฟ้า หารัก  ไอทีวี 2546  ทับเทวา  ช่อง 7 เหยี่ยวสาวมือใหม่ โจรปล้นใจ ทินกร พรพรหมอลเวง (รับเชิญ) สองผู้ยิ่งใหญ่  ช่อง 3 2547  คู่กรรม หมอโยชิ คู่กรรม 2 ลูกสาวแม่เอ๊ย ผู้ชายมือสอง ลูกทุ่งหารสอง เจ้าสาวกลัวฝน ปองกานต์ คุณพ่อรับจ้าง ชนม์  ช่อง 7 เดือนเดือด ร.ต.อ.ธันวาคม 2548  มนต์รักลูกทุ่ง เจิด รถด่วนขบวนสุดท้าย ตุลยเทพ ช่อง 9 รักของนายดอกไม้ โกมุท  ช่อง 3 ฮอยอัน ฉันรักเธอ สุขสงบ รักละมุน ลุ้นละไม วีรเดช บอร์ดี้การ์ดแดดเดียว  2549  มังกรซ่อนพยัคฆ์ มีลาภ เทใจรักนักวางแผน คุณชาย (หนุ่มที่ม้ชฌิมาแอบรัก) อีแอบ อุ้มรัก ช๊วน วายร้ายยอดรัก พร้อมมิตร ยัยไบบ้า ชายมาด  ช่อง 7 2550  กงจักรลายดอกบัว (รับเชิญ)  ช่อง 3 เอชดี 2553  สะใภ้ไกลปืนเที่ยง จอมพล ทรัพย์มหาศาล (ใหญ่) ปีศาจแสนกล ไฮไฟว์ 7 ประจัญบาน ตังกวย  แซ่ลี้ 2562  เขาวานให้หนูเป็นสายลับ พิธีกรรายการโหนกระเเส 2565  ซุปตาร์ 2550 หนุ่ม กรรชัย 2566  เกมรักทรยศ

 ผู้จัดละคร 
 ปี พ.ศ.  เรื่อง   ออกอากาศ 2555  น้องเมีย  ช่อง 8 2556  นางมาร 2557  ชิงรักหักสวาท 2558  ดอกซ่อนชู้ 2559  พี่เลี้ยง  ล่าดับตะวัน ระบำไฟ  2560  เงาอาถรรพ์ 2561  ซิ่นลายหงส์

 รายการโทรทัศน์ 
 รายการโทรทัศน์ในปัจจุบันที่เป็นพิธีกร 
 โหนกระแส (เจ้าของรายการ) (ช่อง 3 เอสดี EP.1 – EP.547, ช่อง 3 เอชดี EP.548 – ปัจจุบัน)
 เที่ยงวันทันเหตุการณ์ (ช่อง 3 เอชดี; 1 สิงหาคม 2561 – ปัจจุบัน)
 3 แซ่บ

 รายการโทรทัศน์ในอดีตที่เคยเป็นพิธีกร 
 ดาวล้านดวง ช่อง 3
 เกมล่าทะลุมิติ (รับเชิญ) ช่อง 5
 ผ่าง ผ่าง โชว์ ช่อง 5
 ชั่วโมงพิศวง  ช่อง 7
 ฮ่าไฮ้ไทยแลนด์ ช่อง 5
 เมืองไทยวาไรตี้ ประวัติ กรรชัย กำเนิดพลอย ที่ nangdee.com ช่อง 5
 ฟ้าเมืองไทย ช่อง 5
 แฟ้มลับ คดีเลิฟ ช่อง 3
 The Album อยากบอกต้องออกเทป ช่อง 3
 ราตรีสโมสร ช่อง 3
 ตีท้ายครัว ช่อง 3 เอชดี
 สุภาพบุรุษบอยแบนด์ ช่อง 3 เอชดี
 ล้วงลับตับแตก ช่อง 9
 ล้วงลับ upLoad ช่อง 9
 ศึกน้ำผึ้งพระจันทร์ ช่อง 5
 บอก 9 เล่าสิบ ช่อง 9
 หนูน้อย กู้อีจู้ ช่อง 5
 Women's voice ภารกิจพิชิตใจ ช่อง 9
 ปากโป้ง (เจ้าของรายการ) ช่อง 8
 ยองยองเหลา ช่อง 3 แฟมิลี่
 The Infinity เกมไม่รู้จบ (เจ้าของรายการ) ช่อง 8
 เกมกำแพงซ่า ช่อง 7
 มูไนท์ ช่อง 9, ไทยรัฐทีวี
 Davinci เกมถอดรหัส (เจ้าของรายการ) ช่อง 3 เอชดี
 ข่าวใส่ไข่ ไทยรัฐทีวี

 ผลงานทางออนไลน์ 
 วันกรรชัยทอล์ค EP.1 ทางช่อง YouTube:วันกรรชัย (13 กุมภาพันธ์ 2565 – 5 สิงหาคม 2565)
 หน่วงทอล์ค EP.1 ทางช่อง Youtube:โหนกระแส (4 มิถุนายน 2568 - ปัจจุบัน)

 ผลงานภาพยนตร์ 

 เพื่อนกันเฉพาะวันหยุด (1996)
 คนบอ ผีบ้า ป่าช้าแตก (2003) รับบท เลอเลิศ
 ฮวงจุ้ย ฟ้า-ดิน-คน-ลิขิต (2003) รับบท อาเฮียไช้
 เดอะเลตเตอร์ เขียนเป็นส่งตาย (2006)
 หอแต๋วแตกแหวกชิมิ (2011) รับบท เมย์เฟื่อง
 เสือเผ่น 1 (2023) รับบท พิธีกรรายการโหนกระแส (รับเชิญ)
 คุณชายน์ (The Cliche) (2024) รับบท พิธีกรรายการโหนกระแส (รับเชิญ)
 หมู่บ้านโค-กะโหลก (2025) รับบท ครูกะปิ (รับเชิญ)

 ผลงานอื่น ๆ 

 ละครเวที 
 วัยอะเฟร่ด (1992)

 เพลง 
 รักเธอมากกว่าเดิม อัลบั้ม Be My Guest Thanks The Album
 สุดทางรัก อัลบั้ม Be My Guest Most Wanted
หน้าใสใส

 คอนเสิร์ต 
 คอนเสิร์ต Be My Guest the Comedy Concert Again (14 กรกฎาคม 2550)
 คอนเสิร์ต Six in the City (27 เมษายน 2551)
 คอนเสิร์ต Be My Guest - Most Wanted (12 ธันวาคม 2553)
 คอนเสิร์ต NONT EP.02 SO SERIOUS จริง ๆ จัง ๆ CONCERT (30 กันยายน – 1 ตุลาคม 2566) (รับเชิญในฐานะพิธีกรรายการโหนกระแส)

 มิวสิกวิดีโอ 
 เพลง ผลัดกันเจ็บ ของ พิมพ์โพยม เรืองโรจน์
 เพลง อีกสักครั้ง ของ มาลีวัลย์
 เพลง น้ำในตา ของ อิทธิ พลางกูร
 เพลง ปล่อยมือ ของ กบ ทรงสิทธิ์
 เพลง อยู่นานๆ ได้ไหม (องค์ที่ 3 : สาย ลม สี ขาว) ของ ศรัณย่า
 เพลง ลมจ๋า ของ ศรัณย่า
 เพลง เหงา...ไม่เข้าใจ ของ คาราบาว & ปาน ธนพร แวกประยูร

 ธุรกิจส่วนตัว 
 บริษัท ดีคืนดีวัน จำกัด ผลิตรายการโทรทัศน์และละครโทรทัศน์ ร่วมกับ เมย์ เฟื่องอารมย์ ปี 2555 – ปัจจุบัน
 บริษัท อะมะเตะระสุ จำกัด ผลิตรายการเกมโชว์ ร่วมกับ จอนนี่ แอนโฟเน่, วิบูลย์ ลีรัตนขจร และพงษ์ธนิต ชมภู ปี 2560 – 2563
 บริษัท 88 (ไทยแลนด์) จำกัด จัดจำหน่ายผลิตภัณฑ์ LYO (ไลโอ) ร่วมกับ นพรัตน์ มาลัยวงค์ และ ณัฐฐินี ชวนะนิกุล ปี 2563 - ปัจจุบัน

 รางวัล 
 ปี รางวัล สาขา ผล 2566 Thailand Zocial Awards 2023 Best Creator Performance on Social Media กลุ่มรางวัลผู้สื่อข่าวและพิธีกร 

 อ้างอิง 

 แหล่งข้อมูลอื่น 


หมวดหมู่:บุคคลจากเขตป้อมปราบศัตรูพ่าย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ผู้จัดละครชาวไทย
หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย
หมวดหมู่:ผู้ประกาศข่าวช่อง 3
หมวดหมู่:บุคคลจากโรงเรียนเซนต์จอห์น
หมวดหมู่:บุคคลจากโรงเรียนกรุงเทพการบัญชีวิทยาลัย
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:นักจัดรายการวิทยุ
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลสุวรรณภูมิ